CELEX: 22011D0826
Language: hu
Date: 2011-11-14 00:00:00
Title: 2011/826/EU: Az Európai Közösség és az Amerikai Egyesült Államok közötti kölcsönös elismerésről szóló megállapodás alapján létrehozott Vegyes Bizottság 41/2011 határozata ( 2011. november 14. ) megfelelőségértékelő szervezeteknek az elektromágneses összeférhetőségről és a távközlési berendezésekről szóló ágazati mellékletekbe történő felvételéről

10.12.2011   
            
            
               HU
            
            
               Az Európai Unió Hivatalos Lapja
            
            
               L 328/56
            
         AZ EURÓPAI KÖZÖSSÉG ÉS AZ AMERIKAI EGYESÜLT ÁLLAMOK KÖZÖTTI KÖLCSÖNÖS ELISMERÉSRŐL SZÓLÓ MEGÁLLAPODÁS ALAPJÁN LÉTREHOZOTT VEGYES BIZOTTSÁG 41/2011 HATÁROZATA
   (2011. november 14.)
   megfelelőségértékelő szervezeteknek az elektromágneses összeférhetőségről és a távközlési berendezésekről szóló ágazati mellékletekbe történő felvételéről
   (2011/826/EU)
   A VEGYES BIZOTTSÁG,
   tekintettel az Európai Közösség és az Amerikai Egyesült Államok közötti kölcsönös elismerésről szóló megállapodásra és különösen annak 7. és 14. cikkére,
   mivel a vegyes bizottság feladata, hogy döntsön a megfelelőségértékelő szervezetek valamely ágazati mellékletbe való felvételéről,
   A KÖVETKEZŐKÉPPEN HATÁROZOTT:
   
               1.
            
            
               Az A. mellékletben szereplő megfelelőségértékelő szervezetek felvételre kerülnek a megfelelőségértékelő szervezetek jegyzékébe, az elektromágneses kompatibilitásról, valamint a rádió- és távközlési végberendezésekről szóló ágazati melléklet V. szakaszának az „EK-hozzáférés az USA piacához” oszlopába.
            
         
               2.
            
            
               A B. mellékletben szereplő megfelelőségértékelő szervezetek felvételre kerülnek a megfelelőségértékelő szervezetek jegyzékébe, az elektromágneses kompatibilitásról szóló ágazati melléklet V. szakaszának az „EK-hozzáférés az USA piacához” oszlopába.
            
         
               3.
            
            
               Az A. és B. mellékletben megnevezett megfelelőségértékelő szervezeteknek a jegyzékbe történő felvételének konkrét hatályáról, azaz arról, hogy mely termékek és megfelelőségértékelési eljárások érintettek, a felek megállapodtak, és tartják magukat a megállapodáshoz.
            
         Ezt a két példányban készült határozatot a vegyes bizottságnak azon képviselői írják alá, akik meghatalmazással rendelkeznek arra vonatkozóan, hogy a megállapodás módosítása céljából a felek nevében eljárjanak. E határozat az utolsó aláírás napján lép hatályba.
   
      
         
            az Amerikai Egyesült Államok nevében
         
         James SANFORD
         Aláírták Washingtonban, 2011. november 8-án.
      
      
         
            az Európai Unió nevében
         
         Fernando PERREAU DE PINNINCK
         Aláírták Brüsszelben, 2011. november 14-én.
      
   
   
      A. melléklet
      
         Az elektromágneses kompatibilitásról, valamint a rádió- és távközlési végberendezésekről szóló ágazati melléklet V. szakaszának az „EK-hozzáférés az USA piacához” oszlopában a megfelelőségértékelő szervezetek jegyzékébe felvett USA-beli megfelelőségértékelő szervezetek
      
      
                  MiCOM Labs
               
            
                  440 Boulder Court, Suite 200
               
            
                  Pleasanton, CA 94566
               
            
                  Egyesült Államok
               
            
                  Nemko USA, Inc
               
            
                  802 N. Kealy Avenue
               
            
                  Lewisville, Texas 75057-3136
               
            
                  Egyesült Államok
               
            
   
      B. melléklet
      
         Az elektromágneses kompatibilitásról szóló ágazati melléklet V. szakaszának az „EK-hozzáférés az USA piacához” oszlopában a megfelelőségértékelő szervezetek jegyzékébe felvett EU-beli megfelelőségértékelő szervezet
      
      
                  Intertek Semko AB
               
            
                  Box 1103
               
            
                  SE-164 22 KISTA
               
            
                  Svédország